CELEX: 32018R0267
Language: mt
Date: 2018-02-19 00:00:00
Title: Regolament ta' Implimentazzjoni tal-Kummissjoni (UE) 2018/267 tad-19 ta' Frar 2018 dwar il-klassifikazzjoni ta' ċerti prodotti fin-Nomenklatura Magħquda

23.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 51/8
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/267
   tad-19 ta' Frar 2018
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
   Billi:
   
               (1)
            
            
               Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, l-oġġetti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċijiet tan-NM indikati fil-kolonna (2), bis-saħħa tar-raġunijiet imniżżla fil-kolonna (3) ta' dik it-tabella.
            
         
               (4)
            
            
               Huwa xieraq li jiġi stipulat li l-informazzjoni vinkolanti dwar it-tariffi maħruġa għall-prodotti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati fin-Nomenklatura Magħquda taħt il-kodiċi tan-NM indikati fil-kolonna (2) ta' dik it-tabella.
   Artikolu 2
   L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Frar 2018.
      
         
            Għall-Kummissjoni,
         
         
            F'isem il-President,
         
         Stephen QUEST
         
            Direttur Ġenerali
         
         
            Direttorat Ġenerali għat-Tassazzjoni u l-Unjoni Doganali
         
      
   
   
      (1)  ĠU L 269, 10.10.2013, p. 1.
   
      (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1)
                           
                           
                              Prodott (hekk imsejjaħ “masterbatch”) fil-forma ta' pellets termoplastiċi magħmul minn:
                              
                                          —
                                       
                                       
                                          żejt tal-lavanda;
                                       
                                    
                                          —
                                       
                                       
                                          żejt tal-peppermint;
                                       
                                    
                                          —
                                       
                                       
                                          ċitronellal;
                                       
                                    
                                          —
                                       
                                       
                                          benżoat tas-sodju;
                                       
                                    
                                          —
                                       
                                       
                                          polimeru (Aċetat tal-Etilene-Vinil (EVA) jew Polietilene ta' Densità Baxxa (LDPE)).
                                       
                                    Il-prodott jintuża bħala materja prima għall-inkorporazzjoni taż-żjut essenzjali fl-ipproċessar tal-plastik. L-għan huwa li ċerti annimali ma jitħallewx igerrmu u jikkawżaw ħsara lill-prodotti tal-plastik lesti.
                           
                        
               
                  3302 90 90 
               
               
                  Il-klassifikazzjoni hija determinata mir-regoli ġenerali 1 u 6 għall-interpretazzjoni tan-Nomenklatura Magħquda, Nota 2 tal-Kapitolu 33 kif ukoll mill-kliem tal-kodiċijiet tan-NM 3302 , 3302 90  u 3302 90 90 .
                  Il-klassifikazzjoni taħt l-intestatura 3901  hija eskluża għaliex il-kontenut polimeriku tal-prodott (EVA jew LDPE) jaġixxi biss bħala aġent taż-żjut essenzjali.
                  Iż-żjut essenzjali huma l-komponent ewlieni u jagħtu lill-prodott il-karattru essenzjali tiegħu (jiġifieri li għandu proprjetajiet ripellenti kontra r-rodituri, it-termiti u annimali oħra).
                  Il-prodott għalhekk jenħtieġ li jiġi kklassifikat taħt il-kodiċi NM 3302 90 90  bħala taħlitiet oħra ta' sustanzi bir-riħa u sustanzi b'bażi ta' sustanza waħda jew aktar minn dawn is-sustanzi, tat-tip li jintużaw bħala materja prima fl-industrija.
               
            
                  
                              2)
                           
                           
                              Prodott (hekk imsejjaħ “masterbatch”) fil-forma ta' pellets termoplastiċi magħmul minn:
                              
                                          —
                                       
                                       
                                          permetrin (ISO);
                                       
                                    
                                          —
                                       
                                       
                                          żejt tat-timol;
                                       
                                    
                                          —
                                       
                                       
                                          żejt tal-ewġenol;
                                       
                                    
                                          —
                                       
                                       
                                          żejt taċ-ċitral;
                                       
                                    
                                          —
                                       
                                       
                                          benżoat tad-denatonju;
                                       
                                    
                                          —
                                       
                                       
                                          derivattivi tal-aċidu benżojku;
                                       
                                    
                                          —
                                       
                                       
                                          lidokaina (INN);
                                       
                                    
                                          —
                                       
                                       
                                          polimeru (Aċetat tal-Etilene-Vinil (EVA) jew Polietilene ta' Densità Baxxa (LDPE)).
                                       
                                    Il-prodott jintuża bħala materja prima għall-inkorporazzjoni tal-insettiċidi fl-ipproċessar tal-plastik. L-għan huwa li t-termiti ma jitħallewx igerrmu u jikkawżaw ħsara lill-prodotti tal-plastik lesti.
                           
                        
               
                  3808 91 10 
               
               
                  Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda u mit-test tal-kodiċi tan-NM 3808 , 3808 91  u 3808 91 10 .
                  Il-klassifikazzjoni taħt l-intestatura 3901  hija eskluża għaliex il-kontenut polimeriku tal-prodott (EVA jew LDPE) jaġixxi biss bħala aġent tal-insettiċidi.
                  Il-klassifikazzjoni taħt l-intestatura 3302  hija eskluża għaliex hemm biss traċċi taż-żjut essenzjali (it-timol, l-ewġenol u ċ-ċitral) fil-prodott. Għalhekk, mhumiex jikkontribwixxu b'mod sinifikanti għall-karattru essenzjali tal-prodott. L-insettiċida (permetrin (ISO)) huwa l-komponent ewlieni u jagħti lill-prodott il-karattru essenzjali tiegħu (jiġifieri li jaġixxi kontra t-termiti).
                  Il-prodott għalhekk jenħtieġ li jiġi kklassifikat taħt il-kodiċi tan-NM 3808 91 10  jiġifieri insettiċidi bbażati fuq il-piretrojdi.